text: Antiga cuina grega | Menjar i beure a l'Antiga Grècia | Pàgina 2
  Arxiu de la categoria: Antiga cuina grega
  Publicat dins de Antiga cuina grega, General	| Etiquetat com a Atletes, Carn, Dieta	| 1 resposta
  Cuina afrodisíaca a l'antiga Grècia
  Publicat el 10 setembre 2014 per falcon.ana
  El mateix nom afrodisíac deriva de la dea de l'amor i de la bellesa Afrodita (Ἀφροδίτη). Afrodisíacs són els aliments que estimulen el desig sexual. S'ha comprovat que hi ha determinades substàncies farmacològiques (nitrits d'alquí, el bremelanotide, etc) que produeixen una desinhibició sexual i estimulen el desig sexual. També hi ha aliments que funcionen per associació amb les formes dels òrgans sexuals sexuals (la pastanaga, els espàrrecs, el cogombre o el porro recorden un fal·lus i les ostres o les cloïsses la vagina). El color vermell del marisc, les pomes o les maduixes recorden les mucoses dels òrgans sexuals. Altres elements funcionen pels olors, com els perfums.
  Els grecs ja van fer aquesta mena d'associacions. Pel que fa a la ingesta d'aliments per mirar de millorar la vida sexual. Els bulbs eren usats com a afrodisíacs.Entre els condiments, destaca la menta.
  Alguns aliments que es deia que tenien propietats afrodisíaques van ser:
  • Els bulbs
  • L'all
  • Les cebes
  • Els bolets
  El vi era la beguda més apreciada com a deliciós desinhibidor en el banquet i fins i tot durant el simposi jugaven al joc del còtabos, en grec κότταβος. Consistia a llençar les gotes que havien quedat al fons d'e la copa a un punt fixat pels assistents, sense que se'n perdés ni una. El premi era ous, pomes, dolços, sandàlies, un collar, cintes, una copa, una pilota o simplement un petó de la persona estimada. Ara bé, la victòria o la derrota en aquest joc s'interpretava com un presagi favorable o desfavorable per guanyar-se els favors de la persona estimada.
  Hipòcrates (Ἱπποκράτης), un antic metge grec, va afirmar que el consum de menta va portar a la dilució d'espermatozoides.
  La conclusió és que el plaer de la taula anava de la mà de l'activitat sexual. Menjar junts, beure junts i reclinats, escoltar poesia, música, veure dansa…
  Publicat dins de Antiga cuina grega, General	| Etiquetat com a Afrodisíacs, Cuina eròtica	| Deixa un comentari